పిల్లలకు పాలిస్తే ‘అమ్మ’కూ ఆరోగ్యంపశువుల పాలతో ఆరోగ్య సమస్యలున్యూఢిల్లీ/అమ్స్టర్డమ్, ఆగస్టు 6: నవజాత శిశువులకు అమ్మ పాలను మించిన పోషకాహారం మరొకటి లేనేలేదని శాస్త్రవేత్తలు కుండబద్దలు కొడుతున్నారు. అమ్మ పాలలో పిల్లలకు అవసరమయ్యే అన్ని పోషకాలు ఉంటాయని, బిడ్డ సరైన పెరుగుదలకు, మెదడు వికాసానికి, అభిజ్ఞాభివృద్ధికి చనుబాలు అమృత పానీయం అని చెబుతున్నారు. రోగ నిరోధక శక్తి పెరిగి డయేరియా, అలర్జీలు, ఆస్తమా లాంటి వ్యాధులు దరిచేరవట. ఒక్క బిడ్డకే కాదు పిల్లలకు పాలిస్తే తల్లులూ ఆరోగ్యంగా ఉంటారట. అండాశయ, రొమ్ము కేన్సర్, జీవక్రియ సంబంధ వ్యాధులు, హృద్రోగ ముప్పు రావట. అంతేకాదు.. ప్రసవానంతరం పెరిగే బరువు నియంత్రణలో ఉంటుందని నెదర్లాండ్స్కు చెందిన న్యూట్రిషియా రీసెర్చ్ శాస్త్రవేత్తలు తెలిపారు. చాలా మంది తల్లులు.. ముఖ్యంగా పట్టణ ప్రాంతాల్లోని తల్లులు బిడ్డకు సరిగ్గా పాలివ్వడం లేదని వెల్లడించారు. పని ఒత్తిడి, పనిచేసే చోట సరైన సౌకర్యాలు లేకపోవడం, పట్టించుకోకపోవడం లాంటి కారణాల వల్ల పిల్లలకు పాలివ్వడం లేదని వివరించారు. తల్లి పాలకు పశువుల పాలు ప్రత్యామ్నాయం అని భావిస్తుంటారని, అది తప్పు అని పేర్కొన్నారు. పశువుల పాలలో అవసరానికి మించి ప్రొటీన్లు ఉంటాయని, అవి జీర్ణం కావని, దాంతో కిడ్నీలపై ప్రభావం పడుతుందని హెచ్చరిస్తున్నారు. బిడ్డ పుట్టిన సంవత్సరం దాకా పశువుల పాలకు దూరంగా ఉంచాలని, తల్లి పాలే పట్టాలని సూచిస్తున్నారు. ఇదిలా ఉండగా, అమ్మ పాలు శ్రేష్టమైనవని భారత మహిళలు గ్రహించారని తాజా అధ్యయనంలో తేలింది. జాతీయ కుటుంబ ఆరోగ్య సర్వే-5 ప్రకారం 55 శాతం మంది మొదటి ఆరు నెలలు పిల్లలకు తల్లి పాలే అందిస్తున్నారట.
pillalaku paliste ‘amma’kuu aarogyampasuvula paalatho aarogya samasyalunyuudlli/umsterdom, aagastu 6: navajaata sisuvulaku amma paalanu minchina poshakaharam marokati leneledani saastravettalu kundabaddalu kodutunnaru. amma paalalo pillalaku avasaramayye anni pooshakaalu untaayani, bidda saraina perugudalaku, medadu vikaasaaniki, abhignaabhivruddhiki chanubalu amruta paaneeyam ani chebutunnaru. roga nirodhaka sakti perigi dioria, alarjeelu, astama lanti vyaadhulu daricheravata. okka biddake kaadu pillalaku paliste talluluu aarogyamgaa untaarata. andaasaya, rommu canesar, jeevakriya sambandha vyaadhulu, hrudroga muppu ravata. antekaadu.. prasavaanantaram perige baruvu niyantranalo untundani nedarlandsku chendina neutricia reserch saastravettalu telipaaru. chala mandi tallulu.. mukhyamgaa pattana praantaallooni tallulu biddaku sarigga palivvadam ledani velladinchaaru. pani ottidi, panichese chota saraina soukaryaalu lekapovadam, pattinchukokapovadam lanti kaaranaala valla pillalaku palivvadam ledani vivarinchaaru. talli paalaku pasuvula paalu pratyaamnaayam ani bhaavistuntaarani, adhi tappu ani perkonnaru. pasuvula paalalo avasaraaniki minchi proteenlu untaayani, avi jeernam kaavani, daamto kidneelapai prabhaavam padutundani hecharistunnaru. bidda puttina samvatsaram daka pasuvula paalaku dooramgaa unchaalani, talli paale pattaalani suuchistunnaaru. idila undagaa, amma paalu shreshtamainavani bhaarata mahilalu grahinchaarani taja adhyayanamlo telindi. jaateeya kutumba aarogya sarve-5 prakaaram 55 saatam mandi modati aaru nelalu pillalaku talli paale andistunnarata.